અમદાવાદની પાસે આવેલા નળસરોવર અને થોળમાં વિદેશી પક્ષીઓનું આગમન શરૂ થઇ ગયુ છે. ઠંડીના ચમકારાની વચ્ચે મોટી સંખ્યામાં અહીં વિદેશી પક્ષીઓ આવી રહ્યાં છે. સામાન્ય રીતે 15 નવેમ્બરથી 15 ફેબ્રુઆરીના સમયમાં નવા નવા વિદેશી પક્ષીઓની અવર જવર હોય છે.વનવિભાગના અધિકારીઓ પ્રમાણે હાલ નળસરોવરમાં 10 હજાર અને થોળમાં પાંચેક હજાર જેટલા પક્ષીઓ આવી ગયા છે. 125 જાતિના 3 લાખથી વધુના પક્ષીઓ આવવાની શક્યતા પણ રહેલી છે.